สตีเวน เดวิส

สตีเวน เดวิส (เกิดวันที่ 1 มกราคม ค.ศ. 1985) เป็นนักฟุตบอลชาวไอร์แลนด์เหนือผู้เล่นในตำแหน่งกองกลางให้กับเรนเจอส์ในสกอตติชพรีเมียร์ชิป และเป็นกัปตันของทีมชาตินอร์เทิร์นไอร์แลนด์ เดวิสลงเล่นให้กับทีมชาติครั้งแรกใน ค.ศ. 2005 เขาได้ลงเล่นให้กับทีมชาติ 117 นัด ยิงได้ 12 ประตู และได้ทำหน้าที่เป็นกัปตันทีมชาติในฟุตบอลชิงแชมป์แห่งชาติยุโรป 2016

เดวิสเริ่มต้นอาชีพกับแอสตันวิลลาในพรีเมียร์ลีกใน ค.ศ. 2004 เขาได้รับรางวัลจากสโมสรถึงสามรายการในฤดูกาล 2005–06 หลังจากที่ได้ลงเล่นให้กับสโมสร 42 นัด ต่อมาในฤดูร้อนปี 2007 เดวิสถูกขายให้กับฟูลัมด้วยค่าตัว 4 ล้านปอนด์ และถูกปล่อยยืมตัวให้กับเรนเจอส์ในสกอตแลนด์ในเดือนมกราคม ค.ศ. 2008 เขาเป็นส่วนหนึ่งของเรนเจอส์ชุดที่เข้าชิงชนะเลิศยูฟ่าคัพในปี 2008 และชนะเลิศสกอตติชคัพกับสกอตติชลีกคัพประจำฤดูกาล 2007–08 หลังจบฤดูกาล เขาย้ายไปเรนเจอส์แบบถาวรด้วยค่าตัว 3 ล้านปอนด์ เขาได้ลงเล่นให้กับสโมสรแห่งกลาสโกว์ 211 นัด ชนะเลิศลีกสามสมัยในปี 2009, 2010 และ 2011 ชนะเลิศสกอตติชคัพสองสมัย และชนะเลิศสกอตติชลีกคัพสามสมัย

ใน ค.ศ. 2012 เรนเจอส์ประสบปัญหาการเงิน ทำให้เดวิสกลายเป็นนักเตะไร้สังกัด เขาย้ายกลับสู่พรีเมียร์ลีกโดยไปเล่นให้กับเซาแทมป์ตัน ซึ่งเขาได้กลายเป็นกัปตันของสโมสรในเวลาต่อมา อย่างไรก็ตาม ใน ค.ศ. 2019 เขาย้ายกลับสู่เรนเจอส์ ซึ่งอยู่ภายใต้การคุมทีมของสตีเวน เจอร์ราร์ด

สถิติอาชีพ

ทีมชาติ

ประตูในนามทีมชาติ

เกียรติประวัติ

สโมสร 
แอสตันวิลลา
 เอฟเอยูธคัพ: 2001–02

เรนเจอส์
 สกอตติชพรีเมียร์ลีก: 2008–09, 2009–10, 2010–11
 สกอตติชคัพ: 2007–08, 2008–09
 สกอตติชลีกคัพ: 2007–08, 2009–10, 2010–11
 ยูฟ่าคัพ รองชนะเลิศ: 2007–08

เซาแทมป์ตัน
 อีเอฟแอลคัพ รองชนะเลิศ: 2016–17

รางวัลส่วนตัว 
 ผู้เล่นยอดเยี่ยมแห่งปี พีเอฟเอ สกอตแลนด์: 2009–10
 ผู้เล่นยอดเยี่ยมแห่งเดือน สกอตติชพรีเมียร์ลีก: มกราคม 2010, กันยายน 2011
 ผู้เล่นยอดเยี่ยมแห่งปี สมาคมฟุตบอลไอริช: 2015, 2016
 NIFWA International Personality of the Year: 2006, 2010, 2014
 ผู้เล่นของผู้สนับสนุนยอดเยี่ยมแห่งปี แอสตันวิลลา: 2005–06
 ผู้เล่นของผู้เล่นยอดเยี่ยมแห่งปี แอสตันวิลลา: 2005–06
 ผู้เล่นดาวรุ่งแห่งปี แอสตันวิลลา: 2005–06

อ้างอิง

แหล่งข้อมูลอื่น 

 Steven Davis Career Profile 
 
 Steven Davis profile  at the Irish Football Association website

นักฟุตบอลชาวไอร์แลนด์เหนือ
นักฟุตบอลทีมชาตินอร์เทิร์นไอร์แลนด์
กองกลางฟุตบอล
ผู้เล่นสโมสรฟุตบอลแอสตันวิลลา
ผู้เล่นสโมสรฟุตบอลฟูลัม
ผู้เล่นสโมสรฟุตบอลเรนเจอส์
ผู้เล่นสโมสรฟุตบอลเซาแทมป์ตัน
ผู้เล่นในพรีเมียร์ลีก
ผู้เล่นในฟุตบอลชิงแชมป์แห่งชาติยุโรป 2016
ผู้เล่นในสกอตติชโปรเฟสชันนัลฟุตบอลลีก
บุคคลจากเทศมณฑลแอนทริม